[pic] | KOMISIJA EVROPSKIH SKUPNOSTI |

Bruselj, 15.12.2006

COM(2006) 860 konč.

2005/0017 (COD)

MNENJE KOMISIJE v skladu s točko (c) tretjega pododstavka člena 251(2) Pogodbe ES o spremembah skupnega stališča Sveta, ki jih je predložil Evropski parlament, glede predloga

UREDBA EVROPSKEGA PARLAMENTA IN SVETA o ustanovitvi Evropskega inštituta za enakost med spoloma

O SPREMEMBAH PREDLOGA KOMISIJEv skladu s členom 250(2) Pogodbe ES

2005/0017 (COD)

MNENJE KOMISIJE v skladu s točko (c) tretjega pododstavka člena 251(2) Pogodbe ES o spremembah skupnega stališča Sveta, ki jih je predložil Evropski parlament, glede predloga

UREDBA EVROPSKEGA PARLAMENTA IN SVETA o ustanovitvi Evropskega inštituta za enakost med spoloma (Besedilo velja za EGP)

1. UVOD

Točka c) tretjega pododstavka člena 251(2) Pogodbe ES določa, da Komisija poda mnenje o spremembah, ki jih predlaga Evropski parlament ob drugi obravnavi. Mnenje Komisije o spremembah, ki jih je sprejel Parlament, je podano spodaj.

2. OZADJE

Datum predložitve predloga EP in Svetu: COM(2005) 81 konč. – 2005/0017 (COD): 8. 3. 2005

Datum sprejetja mnenja Evropskega ekonomsko-socialnega odbora: 27. 9. 2005

Datum sprejetja stališča Evropskega parlamenta ob prvi obravnavi: 14. 3. 2006

Datum predložitve spremenjenega predloga Evropskemu parlamentu in Svetu: 8. 5. 2006

Datum, ko je bilo v Svetu doseženo politično soglasje o skupnem stališču: 1. 6. 2006

Datum uradnega sprejetja skupnega stališča Sveta: 18. 9. 2006

Datum predložitve sporočila Komisije o skupnem stališču Sveta Evropskemu parlamentu: 21. 9. 2006

Datum mnenja Evropskega parlamenta ob drugi obravnavi: 14. 12. 2006

3. NAMEN PREDLOGA

Inštitut je zasnovan kot tehnična podpora državam članicam in institucijam Skupnosti, predvsem Komisiji, da bi se zagotovilo kar najbolj učinkovito izvajanje politike Skupnosti na področju enakih možnosti za moške in ženske.

V tem okviru bo zagotavljal zbiranje in analizo objektivnih dejstev, ki so zanesljiva in primerljiva na ravni Skupnosti, ter razvoj ustreznih metodoloških orodij, zlasti za vključitev vidika enakosti med spoloma v politike Skupnosti; olajšal bo izmenjavo dobrih praks, dialog med zadevnimi akterji in zagotovil večjo prepoznavnost te politike za evropske državljane.

Predlog je v skladu s sporočilom iz leta 2002 o določitvi okvira za evropske regulativne agencije in osnutkom medinstitucionalnega sporazuma v zvezi s temi agencijami (predlagan februarja 2005 in trenutno v obravnavi).

4. MNENJE KOMISIJE O SPREMEMBAH, KI JIH JE SPREJEL EVROPSK i parlament ob drugi obravnavi

Spremembe, ki jih je Evropski parlament sprejel ob drugi obravnavi na plenarnem zasedanju z dne 14. decembra 2006 glede:

- sestave upravnega odbora : srednje velik upravni odbor (18 predstavnikov držav članic in en predstavnik Komisije), brez urada, s sistemom rotacije članov glede na vrstni red predsedstev;

- projekt skupne deklaracije o sestavi upravnega odbora, ki jasno navaja, da rešitev, ki je bila dosežena za Inštitut, ni precedens za druge prihodnje agencije, in določa sistem rotacije za predstavnike odbora;

- ponovno se uvede forum strokovnjakov (27 strokovnjakov, ki jih imenujejo države članice, 2 strokovnjaka, ki jih imenuje Evropski parlament, in 3 predstavniki nevladnih organizacij/socialnih partnerjev na evropski ravni);

- imenovanje direktorja : postopek imenovanja je izrecno omenjen (enaka določba kot v Uredbi EFSA) in možnost, da izbranega kandidata zasliši EP, postane obveznost;

- manjše prilagoditve v členu 21 (ocena), tako da se med elemente ocene vključi proučitev pravilnosti upravnih struktur za izvedbo nalog Inštituta, in v členu 22 (klavzula o reviziji).

Te spremembe izhajajo iz dogovora med predsedstvom Sveta in poročevalci Evropskega parlamenta ob podpori Komisije, da bi se uredba sprejela ob drugi obravnavi.

Za Komisijo je ta dogovor uravnotežen.

Upravni odbor bo manjši; dogovor povzema rešitve, ki jih je Komisija podprla ob prvem branju: ožji odbor brez urada, mehanizem rotacije članov, predviden svetovalni forum/forum strokovnjakov.

Sistem rotacije in skupna deklaracija bosta zadržanim državam članicam omogočila, da sprejmejo začasni upravni odbor, medtem ko so prilagoditve glede imenovanja direktorja, ponovna uvedba foruma in predvideno imenovanje 2 strokovnjakov v forumu s strani EP v skladu z zahtevami EP.

Komisija lahko sprejme spremembe, ki jih je sprejel Evropski parlament ob drugi obravnavi.

5. SKLEP

V skladu s členom 250(2) Pogodbe ES Komisija spremeni svoj predlog, kot je navedeno zgoraj.